Müəllimlərin işə qəbulu müsabiqəsinin nəticələri bəlli olub

yanvar 2014-cü ildə 924 milyon 331 min manat olduğu halda ilin sonunda bu rəqəm 902 milyon 144 min manata düşüb.
Hesabata görə, fond keçən il qızıl külçə almayıb.
Dövlət Neft Fondunun London Qiymətli Metallar Bazarı Assosiasiyasının tələblərinə uyğun qızıl külçələri investisiya portfelinə daxil etmək hüququ var. Metallar (yun. metalleuo - qaziyman, yerdan qazib olaman) - oddiy sharoitda yuqori elektr oʻtkazuvchanligi, issiq oʻtkazuvchanligi, elektr oʻtkazuvchanligi, elektr magnit toʻlqinlarini yaxshi qaytarishi, plastikligi kabi oʻziga xos xususiyatlarga ega boʻlgan oddiy moddalar. M. Yanvar (lot.; Jānuārius mēnsis 'Yanus oyi' rimliklar xudosi Yanus nomidan) - Grigoriy kalendari boʻyicha yilning birinchi oyi. Yanvar 31 kundan iborat (yana q. Kalendar). London, Katta London - Buyuk Britaniya poytaxti, mamlakatning muhim siyosiy, iqtisodiy va madaniy markazi. Temza daryosining quyi oqimida, Shim. dengizdan 64 km masofada, London havzasi deb ataluvchi tekislikning markaziy qismida joylashgan. 31 dekabr 2014-cü ilədək xarici banklara qızıl külçə yerləşdirilməyib.
Dünya bazarında qızıl son 1 ildə 16 faiz, yarım ildə 15 faiz, iyul ayında 7 faiz dəyər itirib.
Qızılın ucuzlaşması Dövlət Neft Fondunu 22 milyon 187 min manat ziyana salıb
05.08.2015
2014-cü ilin sonunda qızıl külçələr yenidən qiymətləndiriləndə Dövlət Neft Fondunun 22 milyon 187 min manat xalis zərər gördüyü bilinib. Transparency.az fondun 2014-cü ildə fəaliyyəti barədə illik hesabatına istinadla xəbər verir ki, qurumun qızıl külçələrinin balans dəyəri 1 yanvar 2014-cü ildə 924 milyon 331 min manat olduğu halda ilin sonunda bu rəqəm 902 milyon 144 min manata düşüb.
Hesabata görə, fond keçən il qızıl külçə almayıb.
Dövlət Neft Fondunun London Qiymətli Metallar Bazarı Assosiasiyasının tələblərinə uyğun qızıl külçələri investisiya portfelinə daxil etmək hüququ var. 31 dekabr 2014-cü ilədək xarici banklara qızıl külçə yerləşdirilməyib.
Dünya bazarında qızıl son 1 ildə 16 faiz, yarım ildə 15 faiz, iyul ayında 7 faiz dəyər itirib.
“Tikinti materialları, məmulatları və konstruksiyaları” standartlaşdırma üzrə Texniki Komitə yaradılıb
06.08.2015
Standartlaşdırma, Metrologiya və Patent üzrə Dövlət Komitəsi “Tikinti materialları, məmulatları və konstruksiyaları” standartlaşdırma üzrə Texniki Komitə yaradıb. Transparency.az dövlət komitəsinin yaydığı rəsmi məlumata istinadla bildirir ki, texniki komitənin yaradılmasında əsas məqsəd tikinti materialları sahəsində milli, dövlətlərarası və beynəlxalq standartların layihələrinin işlənib hazırlanmasının və ekspertizasının təşkili, milli standartlaşdırma sisteminin sənədlər fondunun tərkibində olan sahə standartlarının yeniləşdirilməsi, texniki reqlament və standartların dövlət məlumat fonduna verilməsi üçün beynəlxalq standartların rəsmi tərcümələrinin hazırlanması, standartlaşdırma üzrə beynəlxalq, regional təşkilatların layihələri üzrə səsvermədə Azərbaycan Respublikasının mövqeyinə dair təkliflərin hazırlanmasıdır.
Texniki komitəyə ümumilikdə 17 dövlət və qeyri-dövlət müəssisəsi üzv seçilib: İqtisadiyyat və Sənaye Nazirliyinin Antiinhisar Siyasəti və İstehlakçıların Hüquqlarının Müdafiəsi Dövlət Xidməti, Fövqəladə Hallar Nazirliyinin Elmi-Tədqiqat və Layihə-Konstruktor İnşaat Materialları İnstitutu, Azərbaycan Respublikasının Dövlət Şəhərsalma və Arxitektura Komitəsinin Azərbaycan İnşaat və Memarlıq Elmi-Tədqiqat İnstitutu, “Gilan” , “Akkord” şirkətləri və s.
Gürcüstan iqtisadiyyatına qoyulan xarici investisiyaların 59 milyon dolları Azərbaycan investorlarının payına düşür
06.08.2015
Bu ilin birinci rübündə Gürcüstan iqtisadiyyatına 444 milyon ABŞ dolları həcmində xarici investisiya qoyulub. Bunun 59 milyon dolları Azərbaycan investorlarının payına düşür.
AZƏRTAC Gürcüstan Milli Statistika Xidmətinin məlumatına əsaslanaraq qeyd edir ki, Azərbaycan bu göstərici ilə xarici investorlar sırasında birinci yerdədir.
Siyahıda ikinci yerdə Türkiyə (27 milyon dollar), üçüncü yerdə isə Rusiya (23 milyon dollar) durur.
Bakı metrosu yeni kartlara keçid qaydalarını açıqladı
06.08.2015
Avqustun 6-da “Bakı Metropoliteni” QSC-də vahid ödəniş kartı olan “Bakıkart” və “Bakıkart — məhdud istifadə üçün” kartlarının təqdimat mərasimi keçirilib. APA-Economics-in məlumatına görə, “Bakıkart” layihəsinin rəhbəri Ceyhun Əliyev bəyan edib ki, avqustun 8-dən Bakı metrosunun stansiyalarına daxil olmaq üçün vahid ödəniş kartlarının istifadəsinə başlanır.
İlkin mərhələdə kartlardan “BakuBus” MMC-yə məxsus avtobuslarda və Bakı metropolitenində gediş haqqının ödənişi üçün istifadə ediləcək. “Bakıkart” və “Bakıkart — məhdud istifadə üçün” kartlarını bütün stansiyaların vestibüllərində və “BakuBus” MMC-yə məxsus marşrutların dayanacaqlarında quraşdırılmış yeni terminallardan əldə etmək mümkündür.
“Bakıkart”ın (plastik kart) qiyməti 2 manat, 1 gediş haqqının qiyməti isə 20 qəpikdir.
Qiyməti 20 qəpik olan “Bakıkart — məhdud istifadə üçün” kartına yalnız satın alınarkən 1, 2, 3 və ya 4 gediş yükləmək mümkündür. 1 gediş haqqının dəyəri 20 qəpikdir. Terminallarda bu növ kartların balansını artırmaq mümkün deyil.
Hər iki növ kart heç bir halda geri qaytarılmır.
“Metrokart”ın yeni karta inteqrasiya qaydalarından danışan Ceyhun Əliyev deyib ki, avqustun 15-dək “Metrokart”ın girov dəyəri nağd şəkildə geri qaytarılacaq. Qeyd olunan tarixdən sonra bu mümkün olmayacaq. “Metrokart”ı “Bakıkart”la dəyişdirmək də mümkün deyil.
Ceyhun Əliyevin sözlərinə görə, “Metrokart”dan iki şəkildə gediş haqqı olaraq istifadə oluna bilər: “Metrokart”ın girov dəyəri ona gediş haqqı olaraq yüklənir, balans sıfır olduqda kart atılır, “Bakıkart” alınaraq istifadə olunur və ya “Metrokart”ın girov dəyəri, eləcə də balansında olan məbləğ “Bakıkart”a köçürülür”.
“Metrokart”ın balansında olan gediş haqqı sentyabrın 30-na qədər istifadə oluna bilər. Onun girov dəyərini və balansında olan məbləği “Bakıkart”a köçürmək istəyən sərnişinlər yeni terminal vasitəsilə “Bakıkart” alıb istifadədə olan “Metrokart”la birlikdə stansiyanın xəzinədarına təqdim etməlidir.
Avqustun 15-dən sentyabrın 30-dək “Metrokart”ın girov dəyəri sadəcə gediş haqqı kimi istifadə olunacaq. Metropolitendə “Metrokart” və “Bakıkart”ın birgə istifadəsi sentyabrın 30-dək həyata keçiriləcək. Sentyabrın 30-dan “Metrokart”ın istifadəsi dayandırılacaq.
Prokuror Leyla Yunusa 11 il, həyat yoldaşına 9 il cəza istədi
06.08.2015
Bakı Ağır Cinayətlər Məhkəməsində hüquq müdafiəçisi Leyla Yunusla politoloq Arif Yunusun cinayət işi üzrə proses avqustun 6-da prokurorun çıxışı ilə davam edib. Dövlət ittihamçısı Leyla Yunusun 11 il, Arif Yunusun isə 9 il müddətinə azadlıqdan məhrum edilməsini istəyib.
Dövlət ittihamçısı Fərid Nağıyev çıxışında təqsirləndirilən şəxslərin qanunsuz sahibkarlıq fəaliyyəti ilə məşğul olduqlarını, vergidən yayındıqlarını deyib. Onun sözlərinə görə, Leyla Yunus fəaliyyət göstərdiyi müddətdə Sülh və Demokratiya İnstitutu adından Vergilər və Əmək və Əhalinin Sosial Müdafiəsi nazirliklərinin müvafiq qurumlarına heç bir hesabat verməyib, yalnız Maliyyə Nazirliyinə müəyyən hesabatlar təqdim edilib. İttihama görə, Leyla Yunus bağlanan 27 qrant müqaviləsindən yalnız 4-nü qeydiyyatdan keçirib.
Prokuror deyib ki, Leyla Yunusun faktiki rəhbərlik etdiyi Azərbaycan Qadınları Ön Qafqazda Sülh və Demokratiya Uğrunda Cəmiyyətinin sədr müavini olmasına dair heç bir sənəd yoxdur. Onun sözlərinə görə, külli miqdarda vəsaitin xarici banklara transfer edildiyi, Leyla Yunusun Azərbaycan Qadınları Ön Qafqazda Sülh və Demokratiya Uğrunda Cəmiyyətinin hesabından öz şəxsi bank hesabına pul köçürdüyü təsdiqlənib.
Dövlət ittihamçısı bildirib ki, “Accessbank”da Leyla Yunusun adına 17, Arif Yunusun adına 14, “Unibank”da Leyla Yunusun adına 19, Arif Yunusun adına 4 hesab olub.
Prokuror Leyla və Arif Yunusların bank hesablarına həbs qoyulmasını, dövlətə dəyən ziyanın həmin hesablardakı vəsaitlərdən ödənməsinin təmin edilməsini xahiş edib.
Proses avqustun 10-da davam etdiriləcək.
Xəbəri APA yayıb.
Leyla Yunus külli miqdarda ziyan vurmaqla dələduzluqda, külli miqdarda gəlir əldə etməklə qanunsuz sahibkarlıqda, külli miqdarda vergi ödəməkdən yayınmada, rəsmi sənədi istifadə etmək məqsədi ilə saxtalaşdırmada, bilə-bilə saxta sənədlərdən istifadədə, Arif Yunus isə külli miqdarda ziyan vurmaqla dələduzluqda təqsirləndirilir.
Ötən ilin yayında tutulan həyat yoldaşlarının dövlətə xəyanət ittihamı üzrə cinayət işi ayrı icraata verilib.
“Elektron hökumət” portalı yeni statistika açıqlayıb
06.08.2015
“Elektron hökumət” portalının istifadəçilərinin sayı avqustun 1-nə 2 milyon 300 min nəfərdən çox olub. Onlar 14,1 milyon dəfədən çox e-xidmətlərdən istifadə edib.
Məlumat Hesablama Mərkəzindən Transparency.az-a bildiriblər ki, 2012-ci ilin aprel ayında istifadəyə verilərkən “Elektron hökumət” portalına 16 dövlət qurumu üzrə 50-yə yaxın elektron xidmət inteqrasiya olunmuşdu, hazırda isə portal üzərindən xidmət göstərən qurumların sayı 45-ə, təqdim edilən xidmətlərin sayı isə 409-a çatdırılıb.
Azərbaycana gələn və ölkədən gedən şəxslərin sayı bəlli olub
06.08.2015
2015-ci ilin yanvar-iyun ayları ərzində Azərbaycan Respublikasının sərhəd-buraxılış məntəqələrindən keçən şəxslərin sayı 5 milyon 761 min 200 nəfər olub. Transparency.az xəbər verir ki, Dövlət Statistika Komitəsi avqustun 6-da belə hesabat yayıb.
Hesabata görə, 6 ay ərzində sərhəd-buraxılış məntəqələrindən keçən şəxslərin 66,3 faizi Azərbaycan Respublikasının, 10,4 faizi Rusiya Federasiyası, 10,1 faizi Gürcüstan, 5,2 faizi Türkiyə, 2,5 faizi İran, 0,9 faizi Ukrayna, 0,7 faizi Birləşmiş Krallıq, 0,4 faizi Qazaxıstan, 0,3 faizi Özbəkistan, 0,3 faizi Almaniya, 0,2 faizi Amerika Birləşmiş Ştatları, 0,2 faizi İtaliya, 0,2 faizi Belarus və 2,3 faizi digər ölkələrin vətəndaşlarıdır.
Cari ilin ilk altı ayı ərzində ölkəyə gələn xarici vətəndaşların sayı 973,5 min nəfər olub. Onların 310,7 min nəfəri Rusiya Federasiyası, 283,4 min nəfəri Gürcüstan, 148,2 min nəfəri Türkiyə, 72,8 min nəfəri İran, 27,2 min nəfəri Ukrayna, 19,4 min nəfəri Birləşmiş Krallıq, 12,5 min nəfəri Qazaxıstan, 7,8 min nəfəri Almaniya, 6,5 min nəfəri Amerika Birləşmiş Ştatları, 85 min nəfəri isə digər ölkələrin vətəndaşlarıdır.
2015-ci ilin birinci yarısında xarici ölkələrə gedən Azərbaycan Respublikası vətəndaşlarının sayı 1 milyon 919 min 200 nəfər olub.
Azərbaycan Texnologiya Universitetinin rektoruna töhmət verildi
06.08.2015
Avqustun 6-sı Gəncədə Azərbaycan Texnologiya Universitetinin pedaqoji kollektivinin iclası keçirilib. Təhsil nazirinin müavini Firudin Qurbanovun, nazirliyin aparat rəhbərinin müavini Yaqub Piriyevin və digər rəsmi şəxslərin iştirak etdiyi iclasda ali təhsil müəssisəsinin fəaliyyəti geniş müzakirə olunub.
Edu.gov.az-ın məlumatına görə, təhsil nazirinin müavini Qurbanov çıxışında son zamanlar universitet ətrafında cərəyan edən proseslər haqqında danışıb. O, Maliyyə Nazirliyinin apardığı yoxlama və Təhsil Nazirliyinin keçirdiyi akkreditasiya nəticəsində universitetdə nöqsanların aşkarlandığını, kollektivin bəzi üzvlərinin neqativ hallara yol verdiklərini, yoxlama materiallarının prokurorluq orqanlarına göndərildiyini bildirib, bu kimi halların ali məktəbin imicinə ziyan vurduğunu qeyd edib. Qurbanov çıxışında təhsil naziri Mikayıl Cabbarovun qərarına əsasən, buraxdıqları nöqsanlara görə universitetin bir sıra rəhbər işçilərinin vəzifəsindən azad olunduğunu, rektora isə töhmət verildiyini bildirib.
Tədris işləri, həmçinin elm və texnika üzrə yeni təyin olunmuş prorektorları kollektivə təqdim edən Qurbanov rektora universitetin gənc və perspektivli kadrlarla təmin edilməsi, kollektivdəki mənəvi-psixoloji vəziyyətin sağlamlaşdırılması, maliyyə intizamının gücləndirilməsi, tədrisin keyfiyyətinin qaldırılması barədə nazirin tapşırıqlarını çatdırıb. Texnika (techne - mahorat, sanʼat) - moddiy boylik olish hamda odamlar va jamiyatning extiyojlarini qondirish maqsadida inson atrofdagi tabiatga taʼsir qilishiga imkon beradigan vositalar va koʻnikmalar majmui. Universitet rəhbərliyinin nazirliyin kollegiya iclasında 2015/2016-cı tədris ilinin nəticələrinə dair geniş hesabatın təqdim etməsinin nəzərdə tutulduğu qeyd olunub.
İclasda müalicədən yenicə qayıtmış rektor Akif Süleymanov da çıxış edib və rəhbərlik etdiyi kollektivin adından deyilən iradlardan nəticə çıxaracaqlarını, fəaliyyətlərinin qanunvericiliyin tələblərinə uyğun qurulması və qarşıya qoyulmuş vəzifələrin tam yerinə yetirilməsi üçün var gücü ilə çalışacaqlarını bildirib.
İclasda Gəncə Şəhər İcra Hakimiyyətinin rəhbər şəxsləri də iştirak edib.
2015-ci ildə 3470-dən çox sahibkar 128,5 milyon manat güzəştli kredit alıb
06.08.2015
İqtisadiyyat və Sənaye Nazirliyinin Sahibkarlığa Kömək Milli Fondu sahibkarlığın güzəştli kreditləşdirilməsi məsələlərinə dair növbəti işgüzar forumu avqustun 6-da Şabran rayonunun Rəhimli kəndində keçirib. Nazirliyin mətbuat xidmətinin məlumatına görə, tədbirdə sahibkarlara güzəştli kreditlərin alınması mexanizmi barədə ətraflı məlumat verilib, Şabran və ətraf rayonlarda həyata keçirilməsi məqsədəuyğun sayılan nümunəvi layihələr təqdim olunub, sahibkar-müvəkkil kredit təşkilatı münasibətlərinin möhkəmləndirilməsi istiqamətində müzakirələr aparılıb, sahibkarların investisiya layihələri güzəştli qaydada maliyyələşdirilib.
80-ə yaxın sahibkarın iştirak etdiyi forum çərçivəsində Şabran rayonunda ixtisaslaşdırılmış “yaşıl market”in, intensiv bağçılıq, cins heyvandarlıq və istixana təsərrüfatlarının, çörək, şirniyyat və plastik qapı-pəncərə istehsalı müəssisələrinin yaradılması üzrə nümunəvi investisiya layihələrinin təqdimatı keçirilib, kiçik həcmli investisiya layihələrinin ümumi dəyərinin 100%-dək hissəsinin dövlətin güzəştli kreditləri hesabına maliyyələşdiriləcəyi bildirilib.
Sahibkarlığa Kömək Milli Fondunun icraçı direktoru Şirzad Abdullayev qeyd edib ki, 2015-ci ilin ötən dövrü ərzində ölkə üzrə 3470-dən çox sahibkara 128,5 milyon manat güzəştli kredit verilib. Bu kreditlərdən istifadə etməklə investisiya layihələrinin reallaşdırılması 7900-ə yaxın yeni iş yerinin yaradılmasına imkan verir.
Qeyd edilib ki, indiyədək Quba-Xaçmaz iqtisadi rayonunda fəaliyyət göstərən sahibkarlıq subyektlərinin 2020-dən çox investisiya layihəsinin maliyyələşdirilməsinə 137 milyon manat güzəştli kredit verilib, 10400-dən çox yeni iş yerinin açılması imkanı yaradılıb.
İşgüzar forum çərçivəsində Şabran və ətraf rayonlardan olan 44 sahibkara 1 milyon manat güzəştli kredit verilib. Verilmiş kreditlər əsasən heyvandarlıq, toxumçuluq, bağçılıq, əkinçilik, arıçılıq, logistik mərkəzin inşası və s. sahələrin inkişafına yönəldiləcək. Bu kreditlərin reallaşdırılması hesabına 70-dən çox yeni iş yerinin açılması mümkün olacaq.
İnformasiya açıqlığı: dövlət qurumlarının reytinqi
06.08.2015
Multimedia Mərkəzi avqustun 6-da dövlət qurumlarının onlayn şəffaflıq hesabatı və reytinq cədvəlini ictimaiyyətə təqdim edib. Bu ilin aprel-iyun aylarında həyata keçirilən monitorinq prosesində 130-dan çox mərkəzi və yerli icra orqanının rəsmi saytlarının informasiya açıqlığının vəziyyəti araşdırılıb.
İnformasiya.org xəbər verir ki, monitorinqin nəticələrinə əsasən, mərkəzi icra orqanları arasında informasiya açıqlığı üzrə reytinq cədvəlində 1-ci, 2-ci və 3-cü yerləri Vergilər Nazirliyi (78,2 faiz), Dövlət Qulluğu Məsələləri üzrə Komissiya (76,3 faiz), Əmək və Əhalinin Sosial Müdafiəsi Nazirliyi (76 faiz) tutub.
Sonuncu yerlər isə Əsir və İtkin Düşmüş, Girov Götürülmüş Vətəndaşlarla Əlaqədar Dövlət Komissiyası, Dövlət Sərhəd Xidməti və Nazirlər Kabinetinə məxsusdur.
73 mərkəzi icra qurumu üzrə orta informasiya açıqlığı göstəricisi 56% olub. İnformasiya açıqlığı üzrə 50%-lik həddi 55 qurum keçə bilib.
Yerli (şəhər və rayon) icra hakimiyyətləri üzrə orta informasiya açıqlığı göstəricisi isə 15%-dir.
Səhiyyə Nazirliyi aptek müdirlərinə yeni qiymətlərlə bağlı SMS göndərir
07.08.2015
Səhiyyə Nazirliyinin Analitik Ekspertiza Mərkəzi aptek müəssisələrində sentyabrın 15-dən qüvvəyə minəcək yeni qiymətlərə dair məlumat tədbirlərinə start verir. Bu məqsədlə ölkədəki bütün aptek müəssisələrinin rəhbərlərinə SMS bildirişlər göndərilib. Transparency.az Səhiyyə Nazirliyinin mətbuat xidmətinə istinadla xəbər verir ki, bildirişlərdə qiymətləri tənzimlənmiş 256 dərman vasitəsinin topdan və pərakəndə satış qiymətlərini, həmçinin reseptsiz buraxılan dərman vasitələrinin siyahısını əldə rəhbər tutmaq tapşırılır. Siyahılar www.pharma.az və www.medportal.az saytlarında yerləşdirilib.
7 avqust açıqlamasına görə, aptek rəhbərlərinə xəbərdarlıq edilir ki, ölkədə dövlət qeydiyyatından keçmiş bütün dərman vasitələri ancaq vahid resept blankı əsasında buraxılmalıdır.
SMS kampaniyasının ikinci mərhələsi olaraq əhalinin məlumatlandırılmasına başlanacaq. Kampaniya çərçivəsində vətəndaşlara www.pharma.az və www.medportal.az saytlarında 24 saat işləyən növbətçi apteklərin siyahısı (adlarını, ünvanlarını və əlaqə telefonlarını) və digər faydalı məlumatlar veriləcək.
İyulun 30-da Tarif (qiymət) Şurasının iclası keçirilib və dərman vasitələrinin qiymətlərinin tənzimlənməsinə başlanıb. İclasda həyati vacib və daha çox tələbat olan 25 təsiredici maddə üzrə 250-dən çox dərman vasitəsinin qiyməti təsdiqlənib. Qərara əsasən, həmin dərman vasitələrinin qiymətləri, eləcə də rəqabət mühitinin pozulmaması üçün bu dərmanlarla eyni təsiredici maddəyə malik olan digər dərman vasitələrinin qiymətləri sentyabrın 15-dən qüvvəyə minəcək. Həmin tarixdən Tarif Şurasının qərarında göstərilən 25 təsiredici maddə üzrə qiymətləri təsdiq edilməyən dərman vasitələrinin satışı həyata keçirilə bilməz. Bu təsiredici maddələr üzrə qiymətləri təsdiq edilməyən digər dərman vasitələrinin qiymətlərinin təsdiqlənməsi üçün sənədlərin (bəyannamələrin) qəbulunun son müddəti 2015-ci il avqust ayının 10-dək müəyyən edilib.
Səhiyyə Nazirliyinin mətbuat xidməti onu da bəyan edib ki, apteklərin fəaliyyətinin təkmilləşdirilməsi, reseptlərin yazılması üzərində nəzarət, dərman vasitələrinin və tibb ləvazimatlarının əhaliyə buraxılışı üzərində kompleks effektiv tədbirlərin icrasını davam etdirir. Aparılmış cari yoxlamalar çərçivəsində 15 aptekdə dərman vasitələrinin reseptsiz satışının aparılması müəyyən edilərək cərimələr tətbiq olunub. Reseptlərin düzgün yazılmamasına görə 11 həkimə dair inzibati tədbirlər görülüb.
Ucuzlaşdırma qərarı: 250-dən çox dərman vasitəsinin qiyməti təsdiqlənib
Nazir: “Hər bir vətəndaş biləcək ki, hansı dərmanı alır və hansı qiymətə alır”
Nazirlik əczaçılıq fəaliyyəti sahəsində nəzarətin gücləndirilməsi planı təsdiq edib
Nazir müavini: “Dərman vasitələrinin 90 faizinin qiyməti düşəcək”
Turizm şirkətlərinin sayı 295-ə çatıb
07.08.2015
Mədəniyyət və Turizm Nazirliyi 2015-ci ilin iyul ayı ərzində 9 şirkətə turizm fəaliyyəti ilə məşğul olmaq üçün lisenziya verib. Transparency.az-ın məlumatına görə, həmin şirkətlər bunlardır: “Ze Tur”, “Luna Travel”, “Bir An Tur”, “Kaspi Tur”, “Azera Turizm”, “Time To Travel”, “Mondo Travel”, “A La Carte Travel”, “Filosofi”.
Mct.gov.az-da yayılan rəsmi açıqlamada qeyd olunur ki, hazırda ölkə ərazisində xüsusi razılıq (lisenziya) əsasında fəaliyyət göstərən 295 turizm şirkəti var.
İcbari Sığorta Bürosundan iyul hesabatı
07.08.2015
İyulda daşınmaz əmlakın icbari sığortası üzrə 7 min 893 sığorta müqaviləsi bağlanıb. Bu mənbədən daxil olan sığorta haqlarının məbləği isə 1,3 milyon manat olub. Daşınmaz əmlakın icbari sığortası müqavilələrinin 69,35 faizi yaşayış evləri və mənzillər, 0,38 faizi inzibati binalar, 30,27 faizi isə digər daşınmaz əmlakla bağlıdır.
Ötən ilin müvafiq dövrü ilə müqayisədə daşınmaz əmlakın icbari sığortası müqavilələrinin sayında 4,9 faiz, sığorta haqlarının məbləğində isə 9,4 faiz azalma müşahidə edilib.
İcbari Sığorta Bürosundan AZƏRTAC-a verilən məlumata görə, iyulda daşınmaz əmlakın istismarı ilə bağlı mülki məsuliyyətin icbari sığortası üzrə 369, sərnişinlərin icbari fərdi qəza sığortası üzrə 9 sığorta müqaviləsi bağlanıb.
Daşınmaz əmlakın istismarı ilə bağlı mülki məsuliyyətin icbari sığortası üzrə daxil olan sığorta haqları 27 min 930 manat, sərnişinlərin icbari fərdi qəza sığortası üzrə daxil olan sığorta haqları isə 1 819 manat təşkil edib.
Neftin qiyməti necə oynayır?
07.08.2015
Avqustun 7-də yayılan ilkin məlumatlara görə, dünya birjalarında neftin qiyməti müxtəlif istiqamətlərdə dəyişib. Nyu-Yorkun NYMEX birjasında “Layt” markalı neftin bir barreli 0,51 dollar ucuzlaşaraq 44,66 dollar, Londonun İCE birjasında isə “Brent” markalı neftin bir barrelinin qiyməti 0,18 dollar artaraq 49,77 dollar olub.
Dövlət Neft Şirkətindən AZƏRTAC-a verilən məlumata görə, “AzəriLayt” markalı neftin bir barreli London birjasında 1,38 dollar ucuzlaşaraq 50,32 dollar təşkil edib.
“Azadlıq” radiosunun neft mövzusunda yaydığı materialda qeyd olunur ki, analitiklər 2015-ci il üçün mümkün ən aşağı qiyməti 40 dolların üstündə proqnozlaşdırıblar: “Brent”in mümkün eniş həddi kimi bir barrel üçün 45,19 dollar müəyyən edilib. “Röyter” agentliyinin rəy sorğusunun nəticələrinə görə, “Brent” neftinin 2015-ci il üçün orta qiyməti bir barrel üçün 60 dollar həddində qərar tutacaq.
bp şirkətinin baş icraçı direktoru Robert Dadli isə qeyd edir ki, aşağı neft qiymətləri uzun müddət davam edəcək. Onun fikrincə, neft sənayesindəki indiki böhran 1986-cı ili xatırladır. O zaman neftin barreli 10 dollara enmişdi”.
Ekspert Neft Fondunu Rusiya bazarından çəkilməyə çağırır
07.08.2015
Ötən il Dövlət Neft Fondunun vəsaitlərin idarə olunmasından gəlirləri 493,7 milyon dollar təşkil edib və nəticədə ümumi investisiya portfelinin gəlirliliyi 1,52 faiz olub. Bu ilin 6 ayında müvafiq göstərici 1,33 faizə qədər azalıb. Transparency.az-a danışan iqtisadçı ekspert Qubad İbadoğlu belə deyib.
Ekspert qeyd edib ki, Dövlət Neft Fondunun daşınmaz əmlaka (bu portfel London, Paris, Moskva və Seulda yerləşən 4 aktivdən ibarətdir) yönələn investisiyalarından əldə edilən gəlirləri aşağı düşüb: “Neft Fondunun 2012-ci ildə Moskvada 133 milyon ABŞ dollarına aldığı “Aktyorlar qalereyası” ofis və ticarət mərkəzinin dəyəri ötən ilin sonunda 88,6 milyon ABŞ dollarına enib. Moskva (rus. Москва) - Rossiya Federatsiyasi poytaxti, Moskva viloyati markazi, federal ahamiyatidagi shahar. Rossiya Federatsiyasining yirik siyosiy, iqtisodiy, ilmiy va madaniy markazi. Moskvada Rossiya Federatsiyasi Prezidenta, Federal Majlis, Rossiya Federatsiyasi hukumati, Konstitutsiyaviy Sud, Oliy Sud, Oliy arbitraj sudi, Rossiya Federatsiyasi Prokuraturasi qarorgohlari joylashgan. Yalnız Moskvadakı əmlakın dəyərsizləşməsindən olan itkinin məbləği 44 milyon ABŞ dollarını ötüb.
Dəfələrlə Rusiya bazarında investisiya qoyuluşlarının riskinin yüksək olduğunu qeyd edib, fondu oradakı vəsaitlərini geri çəkməyə çağırsaq da, buna hələ də əməl edilmir. Nəticədə fondun həmin bazarda itkiləri getdikcə artır. Bu il ərzində fondun Rusiya bazarındakı əməliyyatlardan itkilərinin daha yüksək olacağı gözlənir. Son məlumatlara görə, Moskvada icarə qiymətləri ilin əvvəlindən 10-15 faiz düşüb”.
Dövlət Əmək Müfəttişliyi Xidməti iyulda 1636 pozuntu aşkarlayıb
07.08.2015
İyulda ayrı-ayrı müəssisələrdə 1636 halda əmək qanunvericiliyinin pozulması faktı aşkar edilib. Əmək və Əhalinin Sosial Müdafiəsi Nazirliyi yanında Dövlət Əmək Müfəttişliyi Xidmətindən Transparency.az-a daxil olan məlumatda deyilir ki, hüquq pozuntuları əsasən özəl sektora aid müəssisələrdə, ticarət, xidmət və ictimai iaşə, topdansatış, tikinti sektorlarında müəyyən olunub.
Hüquq pozuntularına görə işəgötürənlərə verilən cərimələrin ümumi məbləğinin 30 faizi (172608 manat) dövlət büdcəsinə ödənilib. Bu da ötən ilin iyuluna dair müvafiq göstərici ilə müqayisədə 37,5 faiz çoxdur.
Məlumatda deyilir ki, iş yerlərində əmək qanunvericiliyinin pozulması halları ötən ay 11,2 faiz, yanvar-iyul aylarında isə 12,5 faiz azalıb.
Dərman vasitələrinin qiymətlərinin göstərilməsi üsulları
07.08.2015
İqtisadiyyat və Sənaye Nazirliyi “Dərman vasitələrinin qiymətlərinin göstərilməsinin digər üsulları”nı təsdiq edib. Üsullara əsasən, qiymətlərini Tarif (qiymət) Şurasının tənzimlədiyi dərman vasitələrinin pərakəndə satış qiymətlərinin qablaşdırmanın üzərində mətbəə qaydasında çap edilməsi mümkün olmadıqda seçimdən asılı olaraq qiymətlər sənaye printeri vasitəsilə çap olunmaqla, qiymət kağızı yapışdırmaqla və ya ştamp vasitəsilə vurmaqla göstərilməlidir.
Dərman vasitəsinin pərakəndə satış qiymətini onun üzərinə topdansatış əczaçılıq müəssisəsinə mədaxil edilməzdən əvvəl istehsalçı və ya onun səlahiyyətli nümayəndəsi, dərman vasitəsinin qiymətində dəyişiklik baş verdikdə isə onun mülkiyyətçisi vurmalıdır. Aptek təşkilatı topdansatış əczaçılıq müəssisəsindən daxil olmuş dərman vasitəsinin üzərindəki qiymətin Tarif (qiymət) Şurasında təsdiq edilmiş qiymətə uyğunluğunu yoxlamalıdır.
Bu üsullardan istifadə edilməklə dərman vasitəsinin üzərində qiymət göstərilən zaman qiymətin aydın oxunması təmin edilməli, dərman vasitəsinin istehsal və son istifadə tarixlərinin üzərinin örtülməsinə, eləcə də istehlakçı tərəfindən dərman vasitəsi barədə məlumatların oxunmasının vizual məhdudlaşdırılmasına yol verilməməlidir.
Xəbəri avqustun 7-də www.economy.gov.az yayıb.
Əmlak Məsələləri Dövlət Komitəsi Balakəndə “kütləvi çıxarış” xidməti göstəri
07.08.2015
Əmlak Məsələləri Dövlət Komitəsinin sosial tədbiri olan “kütləvi çıxarış” kampaniyası avqustun 7-si Balakən rayonunda xidmət göstərib. Qurumun mətbuat xidmətinin məlumatına görə, ümumilikdə 550-yə yaxın vətəndaş daşınmaz əmlakın qeydiyyatı ilə bağlı xidmət alıb.
300-ə yaxın rayon sakininə dövlət reyestrindən çıxarış verilib, 150-yə yaxın vətəndaşdan daşınmaz əmlaka, həmçinin torpağa dair qeydiyyat üçün zəruri sənədlər qəbul edilib. 100-ə yaxın vətəndaş hüquqi yardımla təmin olunub.
Rəsmi açıqlamaya görə, kampaniya komitənin mobil ofis xidmətləri vasitəsilə həyata keçirilir. İndiyədək kampaniya çərçivəsində ümumilikdə 4350-yə yaxın vətəndaşa xidmətlər göstərilib: “8 aydır davam edən kampaniyada indiyədək bir neçə yenilik edilib. İlkin mərhələdə kampaniya zamanı yalnız çıxarışlar təqdim olunurdusa, sonra həm də mülkiyyət barədə sənədlərin qəbuluna başlandı. Daha sonra kampaniyaya fiziki məhdudiyyətli mülkiyyət sahibləri cəlb olundu. Kampaniyanın davamında format daha da genişləndirildi. Növbəti yenilik isə kampaniya çərçivəsində hüquqi maarifləndirmə aksiyalarının keçirilməsi oldu, vətəndaşlara daşınmaz əmlakın qeydiyyatında hüquqi tələblər, qeydiyyatın sosial-iqtisadi üstünlükləri çatdırıldı”.
Nazirlik informasiya idarəçiliyini bir mərkəzdə topladı
07.08.2015
Avqustun 7-də Rabitə və Yüksək Texnologiyalar Nazirliyinin Mətbuat və İnformasiya Mərkəzi açılıb. Rəsmi məlumata görə, açılış mərasimində iştirak edən nazir Əli Abbasova bildirilib ki, nazirliyin informasiya siyasətinin tənzimlənməsi, qurumun həyata keçirdiyi tədbir və layihələrin təşviqi, ictimaiyyətin məlumatlandırılması funksiyalarını Mətbuat və İnformasiya Mərkəzi yerinə yetirəcək.
Mərkəzin nəzdində nazirliyin rəsmi saytı (www.mincom.gov.az), “Rabitə dünyası” qəzeti və ICTnews Elektron Xidməti fəaliyyət göstərəcək. Yaradılması nəzərdə tutulan internet televiziyasının da bu mərkəzdən idarə olunması planlaşdırılır. Mərkəz nazirlik, idarə və müəssisələrin fəaliyyətinə dair məlumat, çıxış və müsahibələrin hazırlanması, foto, video çəkilişlərinin aparılması ilə də məşğul olacaq.
Xədicə İsmayılın təxminən 45 min manatlıq vergidən yayındığı iddia olunur
07.08.2015
Avqustun 7-si Bakı Ağır Cinayətlər Məhkəməsində jurnalist Xədicə İsmayılın cinayət işi üzrə proses başlayıb.
39 yaşlı Xədicə İsmayıl 2008-ci ildən “Azadlıq” radiosunda işləyir. 2008-2010-ci illərdə radionun Bakı bürosuna rəhbərlik edib.
2014-cü il dekabrın 5-də həbs olunan Xədicə İsmayıl özünü öldürməyə cəhd həddinə çatdırmaq, külli miqdarda mənimsəmə, qanunsuz sahibkarlıq, vergi ödəməkdən yayınma, vəzifə səlahiyyətlərindən sui-istifadədə ittiham olunur.
“Azadlıq” radiosunun məlumatına görə, işdə zərərçəkmiş keçən jurnalist Tural Mustafayev prosesə gəlməyib. Xədicə İsmayıl prosesdə deyib ki, bu epizod üzrə zərərçəkmiş şəxsin iştirakı olmadan ifadə verməyəcək. Tural Mustafayevin məcburi qaydada məhkəməyə gətirilməsi barədə qərar çıxarılıb.
Xədicə İsmayıl Tural Mustafayevin şikayəti əsasında özünü öldürməyə cəhd həddinə çatdırmaq ittihamı ilə həbs olunub. Lakin sonradan Tural Mustafayev hüquq mühafizə orqanlarının təzyiqləri altında Xədicə İsmayıla böhtan atdığını bəyan edib.
Vəkillər vergi ödəməkdən yayınma ittihamı üzrə vəsatət qaldırıblar. Onlar bildiriblər ki, “Azadlıq” radiosu haqqında bu il yanvarın 5-də başlanan səyyar vergi yoxlaması bitmədiyi və mayın 15-dən dondurulduğu halda Xədicə İsmayıla bununla bağlı ittiham irəli sürmək qərəz göstəricidir, bu ittiham üzrə işə baxılmamalı, son baş verənlər istintaq materiallarına əlavə olunmalıdır. Hakim bu vəsatəti rədd edib.
Xədicə İsmayılın təxminən 45 min manatlıq vergidən yayındığı iddia olunur.
Mikayıl Cabbarov rüşvət və korrupsiya ilə mübarizə addımlarından danışıb
07.08.2015
Təhsil naziri Mikayıl Cabbarov ANS-ə müsahibəsində deyib ki, Azərbaycanda rüşvət və korrupsiya ilə ciddi mübarizə aparılır: “Təhsil sahəsi bu istiqamətdə öndə gedən və qətiyyətli addımlar atan sistemlərdən biridir. Atılan addımlardan bir neçəsini deyə bilərəm. Birincisi, baş verən hallarla mübarizə zamanı cəzalandırmadır. Son iki il ərzində nazirliyin müvafiq strukturu tərəfindən görülən işlər nəticəsində onlarla məmur, məktəb direktoru və təhsil rəsmləri vəzifəsindən azad edilib, bir çox işlər üzrə cinayət işləri açılıb, başa çatdırılıb. Bəziləri barədə hökmlər var.
İkinci mühüm məsələ odur ki, biz fərdi hallarla mübarizə ilə yanaşı iş görürük ki, rüşvətin yaranması üçün lazım olan zəmini aradan qaldıraq. Deyək ki, daha çox hansı istiqamətlərdə həmin o mənfi pozuntunu biz görürdük? Təlim-tədris prosesində, məktəblərdə pul yığımları kimi hallar, 1-ci siniflərə uşaqların qəbulunda, təhsil hüququnun həyata keçirilə bilməsinə yaradılan süni maneələr, müəllimlərin işə qəbulu.
Bütün sadaladığım istiqamətlər üzrə sistemli qərarlar qəbul eləmişik. Müəllimlərin işə qəbulunu tam şəkildə mərkəzləşdirmişik. 20 mindən çox adam imtahana girir, tam şəffaf bir şəkildə imtahan keçirilir. Bunların videomüşahidəsi həyata keçirilir, proses şəffaflaşır, nəticədə şikayətlər azalır. Birinci sinfə qəbul üçün bu ildən başlayaraq elektron sistem tətbiq etmişik. Valideynlə direktor arasında heç bir ünsiyyət yoxdur, siz istənilən məktəbi internet üzərindən seçirsiniz, orada dərhal sizə göstərilir ki, məktəbdə neçə sinif var və sair. Uşağın sənədini elektron qaydada təqdim edirsiniz. Bütün bunlarla prosesdə məmurla vətəndaş ünsiyyətini tam aradan qaldırmışıq.
Məktəblərdə yığımlar məsələsinə gələk. Verdiyimiz qərarlardan biri ondan ibarətdir ki, Bakı şəhərində yerləşən hər bir məktəbi təsərrüfat işləri üçün lazımi vəsait olan bank kartı ilə təmin etmişik və məktəbdə oxuyan şagirdlərin sayına uyğun maliyyə limitləri vermişik. Bununla, kiçik xərcləri direktorlar birbaşa özləri həyata keçirirlər. Qeyri-qanuni vəsait yığımı üçün bəhanə aradan qaldırılıb.
Digər məsələ xaricdə təhsildir. Dövlət başçımızın təşəbbüsü ilə qəbul olunan dövlət proqramına uyğun olaraq vətəndaşlarımız xaricdə təhsil alır. Unikal proqramdır bu. Biz son üç il ərzində müraciətlərin 4 dəfə artmasını görürük. Müraciətçilər görürlər ki, seçim şəffafdır. Müraciətlər elektron ərizə vasitəsilə qəbul edilir, müsahibə videomüşahidə olan otaqda aparılır. Heç bir məmurla ünsiyyət yoxdur. Müsahibə komissiyasında yalnız bir nəfər Təhsil Nazirliyindəndir. Apellyasiya veriləndə də müraciətçinin müsahibəsi istənilən şikayətçi ilə birgə baxılır”.
Ekspert nazirin təklifinə qarşı çıxdı
07.08.2015
Rabitə və yüksək texnologiyalar naziri Əli Abbasov rabitə xidmətləri göstərən “Skype”, “Facebook”, “WhatsApp” şəbəkələrinin Azərbaycanda fəaliyyətini lisenziyalaşdırmağı təklif edib. Transparency.az-a bu haqda danışan internet məsələləri eksperti Osman Gündüz deyib ki, lisenziyalaşdırmanın “Skype”, “Facebook”, “WhatsApp” şəbəkələrinə aidiyyəti yoxdur: “Radio, televiziya, beynəlxalq telefon rabitəsi lisenziyalaşdırıla bilər. Ümumiyyətlə, Azərbaycan qanunvericiliyində sosial şəbəkə xidmətlərinin lisenziyalaşdırılması anlayışı yoxdur”.
Osman Gündüz lisenziyalaşdırma təklifinin bəzi iqtisadi dairələrin maraqları ilə bağlı olduğunu istisna etmir: “WhatsApp” üzərindən çox danışırlar. Görünür, kimlərsə maliyyə zərəri çəkir, onların maraqları ola bilər. Bazarda çeşidli, keyfiyyətli xidmətlərdən qazanmaq yerinə başqasının hüquqlarını tapdalayıb qazanmağı doğru saymıram.
Ancaq internetdə, sosial mediada zərərli informasiyaların qarşısının alınmasından söhbət gedirsə, buna etiraz ola bilməz. Kiber təhlükəsizliyin, uşaqların internetin zərərli təsirindən qorunması işi önəmlidir. Təbii ki, nəzarətin internet azadlığını məhdudlaşdırmaması şərti ilə”.
Prezident: “Biz nefti, qazı kənara qoymalıyıq, ümumiyyətlə unutmalıyıq”
10.08.2015
“Biz nefti, qazı kənara qoymalıyıq, ümumiyyətlə unutmalıyıq”. Avqustun 8-i Şabranda “Qalaaltı Hotel & SPA” müalicə-istirahət kompleksinin açılışında çıxış edən prezident İlham Əliyev belə deyib.
Dövlət başçısı kompleksin kollektivi ilə görüşdə qeyd edib ki, regionların inkişafı, qeyri-neft sektorunun, turizm sektorunun inkişafı prioritet sahədir: “Regionların inkişafı o cümlədən turizmin inkişafı ilə bağlıdır, xüsusilə nəzərə alsaq ki, bizim çox gözəl təbiətimiz var. Biz çox xoşbəxt insanlarıq ki, belə gözəl ölkədə yaşayırıq. Xəzər dənizi, dağlar, çaylar, bulaqlar, göllər, meşələr — bütün bunlar bizdə var. Belə olan halda turizmin inkişafı bir neçə il bundan əvvəl prioritet istiqamət kimi müəyyən edilib və hazırda ölkəmizin müxtəlif yerlərində dünya səviyyəli turizm mərkəzləri və kurortlar fəaliyyət göstərir.
Sovet dövründə iki məşhur kurortumuz var idi — biri Qalaaltı, biri də Naftalan. Naftalan kurort mərkəzi də bu gün ən yüksək səviyyədə yaradılıb. Artıq beşulduzlu üç otel fəaliyyət göstərir. Mən o otellərin hər birinin açılışında şəxsən iştirak etmişəm və dördüncü otel də tikilməkdədir. Beləliklə, Naftalana hər il istirahət üçün artıq on minlərlə insan gəlir və son vaxtlar xarici ölkələrdən də gələnlərin sayı gündən-günə artır. Əminəm ki, Qalaaltı da o səviyyəyə qalxacaq. Çünki burada da müalicə almaq, istirahət etmək, dincəlmək üçün çox gözəl imkanlar var.
Hər bir ölkə, xüsusilə Azərbaycan kimi belə gözəl yerlərə, təbii sərvətlərə malik olan bir ölkə mütləq turizmi inkişaf etdirməlidir. Çünki bu, daimi gəlir mənbəyidir. Təbii sərvətlər, neft, qaz — bunlar tükənən sərvətlərdir. Ancaq ölkəmizin dayanıqlı inkişafı üçün daim gəlir gətirən sahələr mütləq inkişaf etməlidir. Onların içərisində turizm xüsusi yer tutur”.
Transparency.az xəbər verir ki, İlham Əliyev neftin qiymətinin keçən ilə nisbətən iki dəfədən çox aşağı düşdüyünü vurğulayıb: “Əlbəttə ki, bu, bizim gəlirlərimizə mənfi təsir göstərir, az pul qazanırıq, amma bununla bərabər iqtisadiyyatımızın şaxələndirilməsi hesabına yaradılan potensial imkan verir ki, Azərbaycan vətəndaşı bunu hiss etməsin. Dayanıqlı inkişaf bu istiqamətdə gedəcək. Biz nefti, qazı kənara qoymalıyıq, ümumiyyətlə unutmalıyıq. Gün gələcək, neft qiymətləri bizim üçün heç bir əhəmiyyət daşımayacaq. Çünki sənaye, kənd təsərrüfatı, turizm, informasiya-kommunikasiya texnologiyaları — Azərbaycanda bu sahələr inkişaf edir və daha da sürətlə inkişaf etməlidir”.
Elman Mehdiyev: “Sığorta-pensiya sistemi özünü tam maliyyələşdirir”
10.08.2015
Dövlət Sosial Müdafiə Fondunun sədri Elman Mehdiyev jurnalistlərə açıqlama verərək deyib ki, Azərbaycanın sığorta-pensiya sistemi özünü tam maliyyələşdirir, hətta sosial sığorta ilə bağlı olmayan dövlət öhdəliklərinin qarşılanmasına da vəsait ayırır. Fondun rəsmi portalında yer alan açıqlamaya görə, ödənilən pensiya məbləğlərinin bir hissəsini müstəqil Azərbaycan Respublikasında sosial sığorta qanunvericiliyinin tətbiq olunduğu 1 yanvar 1992-ci ildən əvvəlki dövr üzrə formalaşmış məbləğlər, həmçinin məcburi dövlət sosial sığorta haqları ilə bağlı olmayan əlavələr təşkil edir ki, bu xərclərin illik məbləği təqribən 1,5 milyard manatdır: “Dövlət büdcəsindən ayrılan illik transfertin həcmi isə 1,1 milyard manat olmaqla həmin dövlət öhdəliklərindən əhəmiyyətli şəkildə aşağıdır, deməli, bu xərclərin maliyyələşdirilməsinə büdcə transfertlərindən əlavə olaraq sosial sığorta vəsaitləri də yönəldilir.
Jurnalistlərə bu barədə danışan Dövlət Sosial Müdafiə Fondunun sədri Elman Mehdiyev cari ilin yanvar-iyun aylarında Fondun sosial sığorta gəlirlərinin artığını diqqətə çatdırıb: “Fondun sosial sığorta gəlirləri 8 faiz artaraq 870,2 milyon manat təşkil edib. Bu daxilolmaların 65,3 faizi və ya 568,5 milyon manatı qeyri-büdcə sektorunun payına düşüb ki, bu da əvvəlki ilin birinci yarısına nisbətən 9,5 faiz və ya 49 milyon manat yuxarıdır. Artım dövlət büdcəsindən Dövlət Sosial Müdafiə Fonduna ayrılan transfertin ötən ilin müvafiq dövrü ilə müqayisədə 18 milyon manat azalmasına səbəb olub”.
Hüquqi şəxslərin elektron qeydiyyatı necə həyata keçirilir? (Vergilər Nazirliyinin rəsmi cavabı)
10.08.2015
Vergilər Nazirliyinin mətbuat xidmətindən AZƏRTAC-a bildiriblər ki, hüquqi şəxslərin elektron qeydiyyatı iki üsulla — sürətli və adi qaydada həyata keçirilir. Sürətli qeydiyyat təsisçi bir nəfər olduqda tətbiq edilir. Bu halda təsisçi yalnız özü, təyin edəcəyi rəhbər və cəmiyyətin fəaliyyət sahəsi barədə məlumatı sistemə daxil edib elektron imza qoymaqla hüquqi şəxsin dövlət qeydiyyatı üçün tələb olunan məlumatları qeydiyyat orqanına təqdim etmiş olur.
Təsisçilərin sayı birdən çox olduqda, həmçinin hüquqi şəxsə aid daha geniş məlumatların daxil edilməsi tələb olunduqda isə adi elektron qeydiyyat üsulu seçilir.
Vergilər Nazirliyinin rəsmi açıqlamasına görə, hazırda e-qeydiyyata keçidlə əlaqədar prosesin başa çatdırılması üçün vətəndaşların yerinə yetirdiyi əməliyyatların sayı, xərclənən vəsaitin məbləği və sərf edilən vaxt minimuma endirilib, bunun müqabilində isə Azərbaycanda hüquqi şəxsin qeydiyyata alınması müddəti 3 dəfə azaldılıb.
Nefti, qazı kənara qoysaq…
10.08.2015
Prezident İlham Əliyev avqustun 8-i Şabrandakı “Qalaaltı Hotel & SPA” müalicə-istirahət kompleksinin açılışı zamanı neftin qiymətinin keçən ilə nisbətən iki dəfədən çox aşağı düşdüyünü vurğulayaraq bunun gəlirlərə mənfi təsir göstərdiyini deyib: “Az pul qazanırıq, amma bununla bərabər iqtisadiyyatımızın şaxələndirilməsi hesabına yaradılan potensial imkan verir ki, Azərbaycan vətəndaşı bunu hiss etməsin. Dayanıqlı inkişaf bu istiqamətdə gedəcək. Biz nefti, qazı kənara qoymalıyıq, ümumiyyətlə unutmalıyıq. Gün gələcək, neft qiymətləri bizim üçün heç bir əhəmiyyət daşımayacaq. Çünki sənaye, kənd təsərrüfatı, turizm, informasiya-kommunikasiya texnologiyaları — Azərbaycanda bu sahələr inkişaf edir və daha da sürətlə inkişaf etməlidir”.
Dövlət başçısının çıxışını Transparency.az-a şərh edən iqtisadçı ekspert Qubad İbadoğlu deyib ki, nefti, qazı kənara qoymaq qənaətinə iqtisadçılar 10 il bundan əvvəl gəliblər: “Onda bu yanaşma daha çox fayda gətirər və əhəmiyyət kəsb edərdi. Çünki hazırda biz nefti-qazı kənara qoysaq, onda ümumi daxili məhsulun (ÜDM) 39 faizini, büdcənin 65 faizini, ixracatın isə 85 faizini itiririk. Onda ötən il bizim ÜDM 59 milyard manat deyil, 36 milyard manat, adambaşına illik gəlirlər 6264 manat deyil, 3821 manat, dövlət büdcəsinin mədaxili 18,4 milyard manat deyil, 6,5 milyard manat, cəmi ixrac 21,8 milyard dollar deyil, 1,8 milyard dollar olardı. Bu hesablamalar neft sektorunun təsiri ilə inkişaf edən inşaat, ticarət və xidmət bölməsi nəzərə alınmadan aparılıb”.
Qubad İbadoğlu prezidentin son açıqlamasını Azərbaycanda postneft gəlirləri dövrünün anonsu kimi dəyərləndirir: “Amma indiki şərtlər, inhisarçılıq, korrupsiya, himayəçilik, mərkəzləşdirmə, inzibatçılıq postneft dövründə ciddi çətinliklərlə üzləşəcəyimizi göstərir. Yeganə alternativ bazar iqtisadi mexanizmlərinin tətbiqindən, fiskal mərkəzsizləşmədən, iqtisadiyyatın liberallaşdırılmasından, hökumətin açıq və hesabatlı fəaliyyətindən keçir”.
Jurnalistin ölümünə görə tutulanlar var
10.08.2015
Daxili İşlər Nazirliyi və Baş Prokurorluq ANN.az saytının əməkdaşı Rasim Əliyevin ölümü ilə bağlı birgə məlumat yayıb. Məlumata görə, avqustun 8-i saat 18 radələrində Bakı şəhər sakini, 1984-cü il təvəllüdlü Əliyev Rasim Məmmədəli oğlunu Səbail rayonu, Bayıl qəsəbəsi ərazisində fəaliyyət göstərən “Bayıl market” mağazasının qarşısında bir qrup naməlum şəxs döyüb. Çoxsaylı bədən xəsarətləri ilə Kliniki Tibbi Mərkəzə yerləşdirilən jurnalist avqustun 9-u saat 5 radələrində orada vəfat edib.
Rəsmi açıqlamada qeyd olunur ki, Bakı Şəhər Prokurorluğunun İstintaq İdarəsində Cinayət Məcəlləsinin 126.3-cü (qəsdən sağlamlığa ağır zərər vurma, zərərçəkmiş şəxsin ölümünə səbəb olduqda) maddəsi ilə cinayət işi başlanıb, şəhər prokurorluğu və şəhər Baş Polis İdarəsinin əməkdaşlarından ibarət istintaq-əməliyyat qrupu yaradılıb: “Hazırda hadisənin baş vermə səbəblərinin və iştirakçılarının tam dairəsinin müəyyənləşdirilməsi istiqamətində zəruri və təxirəsalınmaz istintaq-əməliyyat tədbirləri davam etdirilir. Cinayət işinin istintaqı Baş Prokurorluq və Daxili İşlər Nazirliyinin rəhbərliyinin xüsusi nəzarətindədir”.
Jurnalistin “Facebook” şəbəkəsində “Qəbələ” klubunun futbolçusu Cavid Hüseynov barədə yazdığı statusa görə döyüldüyü bildirilir.
Avqustun 6-sı “Qəbələ” Bakıda Kiprin “Apollon” klubu ilə beynəlxalq oyunda qələbə qazanıb. Oyun bitəndə qələbə topunun müəllifi Cavid Hüseynov sevincini Azərbaycanın və Türkiyənin dövlət bayraqlarını başı üzərinə qaldırmaqla ifadə edib. Meydançadan ayrılan zaman kiprli jurnalistin “Nəyə görə Türkiyə bayrağını qaldırmışdınız” sualına cavabında Cavid Hüseynov yumruqlarını bir-birinə vuraraq Azərbaycan və Türkiyənin bir olduğunu anlatmağa çalışıb. Bu jest videoya düşüb. Futbolçunun əl hərəkəti ilə etdiyi jesti başqa cür qiymətləndirən jurnalist avqustun 7-də “Facebook”da onu əxlaqsız və tərbiyəsiz adlandırıb.
Avqustun 8-də Rasim Əliyev “Facebook”da yeni bir statusla çıxış edib: “Cavid Hüseynovla aramızda söhbət oldu və mənə bildirdiyinə görə, etdiyi bu əl hərəkətləri heç də təhqiramiz hərəkət yox, Azərbaycan və Türkiyənin dost ölkələr olmasını bildirən işarədir. Cavidə də onu məsləhət görürəm ki, düzgün anlaşılmayan bu video ilə bağlı KİV-də açıqlama versin”.
“Yeni Müsavat” qəzeti yazır ki, Rasim Əliyev Cavid Hüseynovu “Facebook”da Kiprdəki hərəkətinə görə də tənqid edibmiş. “Qəbələ”nin “Apollon” klubu ilə səfər matçında (30 iyul) yerli azarkeşlər Azərbaycan bayrağını cırıb. Oyunun sonuncu dəqiqəsində penaltidən hesabı bərabərləşdirən Cavid Hüseynov rəqib azarkeşlərə qeyri-etik əl hərəkəti ilə cavab verib.
Qeyd olunur ki, jurnalistin avqustun 7-də yazdığı statusdan sonra bir qrup şəxs zəng vuraraq onu təhqir ediblər. Daha sonra Cavid Hüseynov özü jurnalistə zəng edərək iradını bildirib. Rasim Əliyev yanlış anlaşılma olduğunu deyib və tərəflər telefonda sağollaşıb. Ancaq Rasim Əliyevi təhqir edənlər yenidən ona zəng edərək üzr istəmək məqsədi ilə görüşmək istədiklərini deyiblər və jurnalistin yaşadığı Bayıl qəsəbəsinə gəliblər. Görüş “Bayıl market”in qarşısında olub. Altı nəfər olduqları deyilən şəxslər jurnalisti döyərək ciddi bədən xəsarətləri yetiriblər.
Rasim Əliyev özü atasının maşını ilə yaxınlıqda olan təcili tibbi yardım məntəqəsinə gedib. Sakitləşdirici iynə vurduqdan sonra onu Kliniki Tibbi Mərkəzə aparıblar. Müayinə zamanı məlum olub ki, Rasim Əliyevin qabırğaları sınıb, sol qulağı eşitmə qabiliyyətini itirib, daxili orqanları da zədələnib. Avqustun 9-u gecə saat 1 radələrində vəziyyəti ağırlaşan jurnalistdə daxili qanaxma olduğu bilinib. Əməliyyat zamanı Rasim Əliyevin dalağı çıxarılıb. Məlum olub ki, onun ağ ciyəri də deşilib. Səhərə yaxın jurnalist vəfat edib.
Jurnalist avqustun 9-da Mehdiabad qəbiristanlığında dəfn olunub.
APA-nın məlumatına görə, Rasim Əliyevin ölümü ilə bağlı bir neçə nəfər şübhəli şəxs qismində saxlanıb. Saxlanılan şəxslərin arasında futbolçu Cavid Hüseynovun bibisi oğlu Elşən İsmayılov da var.
Hüquq mühafizə orqanlarından APA-ya bildirilib ki, hadisənin baş verdiyi ərazidəki təhlükəsizlik kameralarının görüntüləri istintaqa təqdim olunub. Rasim Əliyevin mobil telefonuna edilən zənglər də araşdırılıb və hadisə şahidlərinin, mərhumun yaxınlarının, onun müayinəsini aparan həkimlərin izahatı alınıb.
Azərbaycan prezidentinin ictimai-siyasi məsələlər üzrə köməkçisi Əli Həsənov Rasim Əliyevin ölümü ı ilə əlaqədar AZƏRTAC-a bunları bildirib: “ANN.az saytının əməkdaşı Rasim Əliyevin vəfatı ilə bağlı məsələlər respublika Baş Prokurorluğu və Daxili İşlər Nazirliyinin rəhbərliyi tərəfindən xüsusi nəzarətə götürülüb və ciddi araşdırılır. Hadisənin başvermə səbəbləri, iştirakçıların tam dairəsinin müəyyənləşdirilməsi və digər məsələlər barədə ictimaiyyətə əlavə məlumat veriləcək.
Aidiyyəti dövlət orqanlarının məlumatını gözləmədən ayrı-ayrı informasiya resurslarının məsələni müxtəlif istiqamətlərə yozmaq cəhdlərini yolverilməz hesab edir və obyektiv araşdırmanın nəticələrini gözləməyi tövsiyə edirik”.
“Qəbələ” İdman Klubu bəyanat yayaraq qeyd edib ki, baş verən hadisədə Cavid Hüseynovun adının hallanması onları çox təəssüfləndirir”: “Mərhum Rasim Əliyev son müsahibələrində və “Facebook” sosial şəbəkəsindəki statusunda futbolçu ilə telefonla danışdığını, aralarında heç bir problemin qalmadığını bildirsə də, sonradan baş verən hadisələr heç də birmənalı deyil. Ona görə də tezliklə bu məsələnin hüquq mühafizə orqanları tərəfindən araşdırılacağına, günahkarların layiqli cəzalarını alacaqlarına inanırıq. Bildiririk ki, Cavid Hüseynov komandamız üçün nə qədər vacib oyunçu olsa belə, bu hadisələrə aydınlıq gələnədək əsas komandadan kənarlaşdırılıb”.
Dövlət başçısı jurnalistin ölümünə reaksiya verdi
10.08.2015
Avqustun 10-da AZƏRTAC jurnalist Rasim Əliyevin ölümü ilə bağlı yeni açıqlama yayıb. Açıqlamaya əsasən, prezidentin ictimai-siyasi məsələlər üzrə köməkçisi Əli Həsənov bildirib ki, dövlət başçısı İlham Əliyev avqustun 8-də ANN.az saytının əməkdaşı Rasim Əliyevin döyülməsi və fiziki xəsarət alaraq dünyasını dəyişməsi barədə məlumatdan ciddi narahat olub: “Azərbaycan prezidenti bu faktı ölkədə söz və məlumat azadlığına, kütləvi informasiya vasitələrinin müstəqil fəaliyyətinə təhlükə və təhdid kimi qiymətləndirərək qeyd edib ki, demokratik prinsiplərin mühüm tərkib hissəsi olan KİV azadlığının təmin edilməsi Azərbaycan dövlətinin ali məqsədi və prioritet vəzifələrindən biridir. Bu prinsipin pozulması dövlətin maraqlarına və həyata keçirilən siyasətin mahiyyətinə tamamilə ziddir və yolverilməzdir.
Prezident İlham Əliyev hadisə barədə xəbər tutan kimi Azərbaycan Respublikasının Baş Prokurorluğu və Daxili İşlər Nazirliyinə məsələnin qısa müddətdə, tam təfsilatı ilə araşdırlması, cinayətkarların tapılması və məsuliyyətə cəlb edilməsi, habelə hadisənin baş vermə səbəbləri, istintaqın gedişi haqqında dövlət başçısının və ictimaiyyətin müntəzəm qaydada məlumatlandırılması ilə bağlı tapşırıqlar verib. Azərbaycan prezidenti məsələni şəxsi nəzarətində saxlayacağını və cinayətkarların tapılaraq qanuna uyğun şəkildə cəzalandırılacağını diqqətə çatdırıb.
Cənab prezident bundan sonra da Azərbaycanda fundamental insan hüquq və azadlıqlarının, həmçinin söz və məlumat azadlığının, kütləvi informasiya vasitələrinin müstəqilliyinin və xüsusilə jurnalist fəaliyyətinin təhlükəsizliyinin təmin olunması üçün zəruri tədbirlərin şəxsi nəzarəti altında davam etdiriləcəyini bildirib”.
Elektron imza sertifikatlarının sayı 35 mini ötüb
10.08.2015
Transparency.az Rabitə və Yüksək Texnologiyalar Nazirliyinə istinadla bildirir ki, Azərbaycanda istifadədə olan elektron imza sertifikatlarının sayı 35098-ə çatıb. İyul ayında e-imza istifadəçilərinin sayı 501 nəfər artıb. Ötən ay vətəndaşlara 34, dövlət qurumlarına 336, hüquqi şəxslərə isə 131 elektron imza verilib.
Rəsmi açıqlamaya görə, ümumilikdə e-imzaya sahib vətəndaşların sayı 7629-a, dövlət qurumlarının sayı 21201-ə, hüquqi şəxslərin sayı isə 6268-ə çatıb.
Elektron imza məlumatı göndərəni təyin edən bir ədədi koddur.
Rabitə və Yüksək Texnologiyalar Nazirliyinin Məlumat Hesablama Mərkəzinin başqa bir hesabatına əsasən, statistik uçotun aparıldığı tarixdən — 2012-ci ilin dekabrından 2015-ci ilin iyul ayının 31-nə qədər “Elektron hökumət” portalına daxil olanlar haqda toplanan məlumatlar göstərir ki, portala ümumilikdə 8 204 936 daxilolma qeydə alınıb. Portala müraciət edənlərin ümumi sayı isə 2 300 721 nəfər olub.
2 300 721 nəfər ümumən 8 204 936 dəfə portala baxıb və 14 173 264 dəfə elektron xidmətlərə müraciət ediblər. Həmin şəxslər 28 327 790 dəfə müxtəlif səhifələrə keçid ediblər və portala sərf etdikləri vaxt ortalama 5 dəqiqə 24 saniyə olub.
Ekologiya və Təbii Sərvətlər Nazirliyi yarım ayın pozuntuları ilə bağlı hesabat yayıb
10.08.2015
Ekologiya və Təbii Sərvətlər Nazirliyinin Ətraf Mühitin Mühafizəsi Departamentinin əməkdaşları iyulun 16-dan 31-dək ölkə ərazisində ekoloji qanunvericiliyin tələblərinə riayət olunması vəziyyətini araşdırıb. Eco.gov.az xəbər verir ki, araşdırma zamanı hüquqi və fiziki şəxslərin atmosfer havasının, su və torpaq ehtiyatlarının, yerin təkinin, fauna və floranın mühafizəsi, o cümlədən ətraf mühitə qanunsuz məişət və istehsalat tullantıları atılması sahəsində yol verdiyi qanun pozuntularına görə 228 akt və protokol tərtib olunub, nöqsanların aradan qaldırılması üçün icrası məcburi olan 104 müddətli məcburi göstəriş verilib.
Açıqlamaya görə, ümumilikdə 65 iş üzrə 122322.6 manat məbləğində inzibati cərimə tətbiq edilib, 14 iş üzrə 5705.25 manat məbləğində iddia qaldırılıb, ətraf mühitə tullantıların atılmasına və axıdılmasına görə hüquqi və fiziki şəxslərə 65075.36 manat məbləğində ödəmə tətbiq edilib.
Tədbir görülməsi üçün hüquq mühafizə orqanlarına 21, icra qurumlarına isə 32 iş göndərilib.
Rublun devalvasiyası “Qazprom”un mənfəətini artırıb
10.08.2015
Rusiyada rublun devalvasiyası 2015-ci ilin birinci rübündə “Qazprom” şirkətinin təmiz mənfəətini ötən ilin eyni dövrü ilə müqayisədə 71% artırıb.
Transparency.az xəbər verir ki, “Qazprom”un bu ilin ilk üç ayı üçün yaydığı hesabata görə, şirkətin səhmdarlara aid təmiz mənfəəti 71% (159 milyon 105 min rubl) artaraq 382 milyard 112 milyon təşkil edib. 2014-cü ildə bu rəqəm 223 milyard rubl olub.
Şirkətin rüblük gəliri 5,8% artaraq 1 milyard 648 milyon, əməliyyat xərcləri isə 7,5% artaraq trilyon 171 milyard səviyyəsinə qalxıb.
Rüb ərzində qaz satışından əldə olunan gəlirin 91 milyard 657 milyon artması (bu, 2014-cü ilin analoji dövrü ilə müqayisədə 10% çoxdur) rublla ifadə olunan orta hesablaşma qiymətinin 37% çoxalması ilə izah olunur.
2015-ci ilin yanvarın 1-dən martın 31-nə qədər olan dövrdə “Qazprom”un təmiz borcu 202 milyard 367 milyon rubl azalıb. Bu azalma pul vəsaitləri və onların ekvivalentlərinin çoxalması ilə bağlıdır.
Elektron arayışlarda əsas yenilik nədir?
10.08.2015
Prezident İlham Əliyevin 14 iyul fərmanı ilə “Dövlət hakimiyyəti orqanlarında, idarə, təşkilat və müəssisələrində kargüzarlığın aparılmasına dair təlimat”da dəyişikliklər edilib. Təlimata elektron kargüzarlıqla bağlı bəndlər salınıb, yeni tələblər və standartlar müəyyən olunub.
Transparency.az-ın məlumatına görə, “Elektron hökumət” bülleteninin avqust buraxılışında deyilir ki, elektron arayışların bütün dövlət qurumlarında tanınması sahəsində problemlər var: “Qəbul edilən dəyişikliklər kifayət qədər ciddi əhəmiyyət kəsb edir. Bu qaydalar kargüzarlıqda yeni bir mərhələnin başlanğıcını qoyur. Qaydalar xüsusilə də elektron formada sənədlərin tanınmasında mühüm rol oynayacaq.
Təlimatda diqqət çəkən əsas bəndlərdən birinə görə, elektron sənəd çap edilərkən avtomatik olaraq birinci səhifənin üz tərəfində təşkilatın tam adını, təşkilatın hüquqi ünvanını, elektron sənədin qeydiyyat nömrəsini və qeydiyyat tarixini özündə əks etdirən qeydiyyat şifrəsi və ya ştrix-kod yerləşdirilməlidir.
Bu bəndin önəmli əhəmiyyəti ondan ibarətdir ki, bu vaxtadək elektron sənədlər (hətta elektron imza ilə imzalanmış sənədlər belə) çap edildikdə sənədi kimin, nə vaxt imzalaması, təsdiq etməsi və sair barədə məlumatlar öz əksini tapmırdı. Yeni qaydaların tətbiqindən sonra isə elektron sənədlərin çap edilərək kağız şəklində aidiyyəti qurumlara təqdim edilməsi də mümkün olacaq.
Kargüzarlıqla bağlı yeni qaydalar elektron sənəd dövriyyəsinin genişlənməsinə təkan verəcək və qurumlar arasında məlumat mübadiləsinin sürətlənməsinə, yazışmaların daha operativ şəkildə həyata keçirilməsinə imkan yaradacaq”.
Dövlət Sərhəd Xidməti iyul ayının nəticələri ilə bağlı statistika açıqlayıb
10.08.2015
Dövlət Sərhəd Xidmətinin Mətbuat Mərkəzi xəbər verir ki, 2015-ci ilin iyul ayı ərzində dövlət sərhədini pozduqları üçün 35 halda 60 nəfər saxlanıb. Onların 28 nəfəri Azərbaycan Respublikası, 8 nəfəri Moldova, 7 nəfəri İran İslam Respublikası, 7 nəfəri Özbəkistan, 6 nəfəri Əfqanıstan, hər ölkədən bir nəfər olmaqla Rusiya Federasiyası, Nigeriya, Gürcüstan, Banqladeş vətəndaşları olub. Nigeriya (Nigeria), Nigeriya Federativ Respublikasi (Federal Republic of Nigeria) - Gʻarbiy Afri-kada Gvineya qoʻltigʻi sohilida joylashgan davlat. Maydoni 923,8 ming km². Aholisi 129,93 mln. kishi (2002). Moldaviya (mold. ro, ), Moldova Respublikasi (mold. ro, ) - Yevropaning janubi-sharqiy qismidagi davlat. Ukraina va Ruminiya bilan chegaradosh. Maydoni 33 846 km2. Aholisi 3,557,600 kishi (2014). Jahonda aholisi boʻyicha 118 oʻrinni va hududi boʻyicha 135-oʻrinni egallaydi.
Sərhəd rejim qaydalarını pozarkən yaşıl sərhəddə 4 halda 7 nəfər, Xəzər dənizində 36 halda 60 nəfər saxlanaraq barələrində müvafiq tədbir görülüb. Azərbaycan Respublikasının hüquq mühafizə orqanlarının axtardığı 417 nəfər aşkarlanaraq aidiyyəti orqanlara təhvil verilib.
Narkotik vasitələrin qeyri-qanuni dövriyyəsinə qarşı mübarizə tədbirləri nəticəsində 24 halda 10 kiloqram 403,1 qram narkotik maddənin dövlət sərhədindən keçirilməsinin qarşısı alınıb.
Qaçaqmalçılıq fəaliyyətinə qarşı mübarizə çərçivəsində həyata keçirilmiş tədbirlər nəticəsində 64 halda ümumi dəyəri təqribən 398 min manat olan qaçaqmal, o cümlədən 1 ədəd F-1 əl qumbarası, 2 ədəd beşbarmaq, 1 ədəd gecəgörmə cihazı, 192 ədəd mobil telefon, 5278 qutu siqaret, müxtəlif növ dərman preparatları, ərzaq və sənaye malları saxlanıb.
Xədicə İsmayılın məhkəməsi: zərərçəkən Tural Mustafayev istintaqa ifadəsindən imtina etdi
10.08.2015
Bakı Ağır Cinayətlər Məhkəməsi jurnalist Xədicə İsmayılın cinayət işi üzrə prosesi davam etdirir.
“Azadlıq” radiosunun əməkdaşı olan 39 yaşlı Xədicə İsmayıl 2014-cü il dekabrın 5-də tutulub. O, özünü öldürməyə cəhd həddinə çatdırmaq, külli miqdarda mənimsəmə, qanunsuz sahibkarlıq, vergi ödəməkdən yayınma, vəzifə səlahiyyətlərindən sui-istifadədə günahlandırılır.
Xədicə İsmayıl jurnalist Tural Mustafayevin şikayəti əsasında özünü öldürməyə cəhd həddinə çatdırmaq ittihamı ilə həbs olunub. Sonradan Tural Mustafayev mediaya açıqlamalarında hüquq mühafizə orqanlarının təzyiqləri altında Xədicə İsmayıla böhtan atdığını bəyan edib.
APA-nın məlumatına görə, avqustun 10-da keçirilən məhkəmə iclasında Xədicə İsmayılın vəkili Cavad Cavadlı Tural Mustafayevin mediaya verdiyi açıqlamaların iş materiallarına daxil edilməsi barədə vəsatət qaldırıb. Məhkəmə vəsatətin baxılmamış saxlanmasına qərar verib.
Zərərçəkən Tural Mustafayev məhkəmədə ifadə verib. Jurnalist deyib ki, ibtidai istintaqa verdiyi ifadə — Xədicə İsmayılın onu intihar həddinə çatdırması ilə bağlı ifadəsi doğru deyil: “O zaman əsəbi idim və ona böhtan atmaq istəyirdim”.
“Azadlıq” radiosunun məlumatına görə, Tural Mustafayev ifadəsində deyib ki, psixoloji problemləri olduğundan əsəb dispanserində müalicə alıb, psixi problemlərinin yaranmasında, intihara cəhd etməsində Xədicə İsmayılın hər hansı rolu olmayıb.
Eyni məzmunlu ifadəni onun nişanlısı Rövşanə Rəhimova verib. Tural Mustafayevin anası Nəzakət Mustafayeva isə ifadəsində deyib ki, Xədicəni tanımır, oğlu Rövşanə Rəhimovaya görə intihar edib.
Tural Mustafayevin ibtidai istintaqa verdiyi ifadələrlə indiki ifadəsi arasında kəskin ziddiyyətlər olduğu üçün ibtidai istintaqa verdiyi ifadələr elan olunub.
Vəkil Cavad Cavadlı Tural Mustafayevin iş üzrə zərərçəkən kimi tanınmasına xitam verilməsini istəyib.
İstintaq materiallarında qeyd olunur ki, “Azadlıq” radiosu” və “Meydan TV” teleradio şirkətində müxbir vəzifəsində işləmiş Mustafayev Tural Bulud oğlunun 20 oktyabr 2014-cü ildə Dənizkənarı Milli Parkda insan orqanizmi üçün zərərli olan “Sink oksid” dərmanı qəbul edərək özünü öldürməyə cəhd etməsi faktına görə Səbail Rayon Prokurorluğunda Cinayət Məcəlləsinin 125-ci (özünü öldürmə həddinə çatdırma) maddəsi ilə cinayət işi başlanıb: “Tural Mustafayev Azərbaycan Respublikası Baş Prokurorluğuna müraciət edərək qeyd edilən KİV-lərdə işlədiyi müddətdə “Azadlıq” radiosunun Bakı ofisində jurnalist işləyən və onunla uzun müddət yaxın münasibətlərdə olmuş İsmayılova Xədicə Rövşən qızı tərəfindən ona qarşı təzyiq və təqiblər edilməsi, mütəmadi olaraq şərəf və ləyaqətinin alçaldıldığına görə özünü öldürmə həddinə çatdırılması ilə əlaqədar barəsində müvafiq tədbirlərin görülməsini xahiş edib.
Araşdırmalar zamanı Xədicə İsmayılovanın Tural Mustafayevlə münasibətlərinin pisləşməsi və onun başqa qadınla ailə həyatı qurmaq istəməsi ilə əlaqədar şəxsi əlaqələrindən istifadə edərək sosial şəbəkələrdə və yaxın tanışları arasında ləyaqətini mütəmadi olaraq alçaltmasında, jurnalist fəaliyyətini məhdudlaşdırmağa yönəlmiş hərəkətləri ilə onu işdən azad etdirməklə ondan asılı vəziyyətə düşməsinə nail olmasında, maddi vəziyyətinin pisləşməsində, eyni zamanda yaxın münasibətlərinin bərpa olunmayacağı təqdirdə barəsində rüsvayedici məlumatlar yayacağı ilə hədələməsində, eləcə də Tural Mustafayev ondan əl çəkməyəcəyi halda özünü öldürəcəyini bildirsə də, Xədicə İsmayılovanın buna əhəmiyyət verməyərək ona qarşı qanunazidd hərəkətlərini davam etdirməsində əsaslı şübhələr olduğundan cinayət işi üzrə təqsirləndirilən şəxs qismində cəlb edilib”.
Külli miqdarda mənimsəmə, qanunsuz sahibkarlıq, vergi ödəməkdən yayınma, vəzifə səlahiyyətlərindən sui-istifadə ittihamları jurnalistin işinə bu ilin fevralında əlavə olunub.
12333 nəfər istehsalçıya güzəştlə satılmış mineral gübrə üçün 7 milyon 280 min manat ayrılıb
10.08.2015
Kənd təsərrüfatı məhsullarının istehsalçısı olan hüquqi və fiziki şəxslərə hər hektar əkin sahəsinin becərilməsində istifadə etdiyi yanacaq və motor yağlarına görə büdcə vəsaiti hesabına 40 manat yardım verilməsi, habelə “Aqrolizinq” Açıq Səhmdar Cəmiyyəti və digər hüquqi və fiziki şəxslərin istehsalçılara satdığı mineral gübrələrin dəyərinin 70 faizinin dövlətdən ödənilməsinin təmin edilməsi üzrə Respublika Komissiyasının növbəti iclası keçirilib.
Kənd Təsərrüfatı Nazirliyinin mətbuat xidməti bildirir ki, 12333 nəfər istehsalçıya 102215,8 hektara görə güzəştlə satılmış 17841 ton mineral gübrə üçün 7 milyon 280 min manata qədər dövlət büdcəsi vəsaitinin onların hesabına ödənilməsi məqsədi ilə Respublika Komissiyasının qərarı və müvafiq sənədlər Maliyyə Nazirliyinə göndərilib.
Təhlil
İslam bankçılığı: halal, amma hələ qanunsuz…
03.08.2015
|